Positief oud word … Hoe moontlik is dit? | Alta Cloete
← Loslit Leeskring: Biografieë en ware verhale
Kortverhaal: Bly by my (Deel 1) →
Volgend dr. Van Zyl-Edeling is die belangrikste ding om jou kop aan die gang te hou. Maar wat dan van mense soos Reagan en Thatcher wat ook maar Alzheimer's gekry het? (Nee, ek dink nie dis 'n aanduiding dat daar min in politici se koppe aangaan nie.)
Natuurlik is daar die redenasie dat 'n mens ALTYD 'n keuse het HOE jy 'n ding hanteer, selfs al is dit 'n aaklige situasie waaroor jy geen beheer gehad het nie. Maar dis ook baie maklik om te sê as jyself nie binne-in daardie situasie is nie.
Om positief oud te word (of om positief min of meer enigiets te doen) verg dat 'n mens bewustelik moet lewe. Vir my beteken bewustelik lewe dat jy dink oor hóé jy leef en nie maar net saam met die stroom dryf nie. In my ondervinding is dit iets wat bitter min mense doen. Die meeste van ons doen maar wat ons hand vind om te doen, sonder om veel aandag te gee aan hoekom ons dit doen.
Bewustelik leef kan ook negatief wees, dink ek. As 'n mens depressief is, leef jy besonder bewustelik, want jy dink en mopper en wroeg oor alles wat jy doen of nie doen nie. Maar dis nie 'n opbouende manier van dink wat tot oplossings lei nie. Dis eerder (volgens my) 'n baie selfgesentreerde manier van dink wat konsentreer op jouself en alles wat (volgens jou) met jou verkeerd is.
Hoeveel van ons sal regtig positief kan bly as ons chronies siek word? As ons in ons grysheid heeltemal te min geld het? As ons kinders almal oorsee gaan bly? As ons deel van die misdaadstatistiek word? As ons al hoe eensamer word omdat ons vriende en tydgenote aan die uitsterf is terwyl ons aanhou lewe, of ons nou wil of nie?
O genade, nou het ek myself in 'n depro in gedink. (Nogal een van my groot talente.) Dalk is die uitdaging maar net om solank ons nog kan, alles in ons vermoë te doen om die ellendes hierbo te vermy. Gesond lewe, spaar, entoesiasties agter ons kinders aan vlieg (teoreties gaan ons mos die geld hê as ons mooi spaar), ons deure sluit en niemand vertrou nie (aaklig vir my), sorg dat ons jong vriende ook maak en sorg dat ons aangename geselskap bly.
'n Helse uitdaging, lyk dit vir my. Dalk het die slim vrou in die boek vir ons antwoorde hierop. Ek sal laat weet as ek dit vind.
Sleutelwoordw: Afrikaans, Alta Cloete, baby boomers, depressie, ouderdom, oudword, Suid-Afrika, veroudering
2 responses to "Positief oud word … Hoe moontlik is dit?"
Om 'n lekker oumens te wees: seker die belangrikste, en een van die moeilikste, uitdagings van oudword.